|  |  |  |
| --- | --- | --- |
| **ZnakRZS** | Република СрбијаРепублички завод за статистику | ISSN 0353-9555 |
| **САОПШТЕЊЕ** | **РС10** |
| број 144 - год. LXVII, 31.05.2017. |  |
| **Анкета о радној снази** | СРБ144 РС10 310517 |

**Анкета о радној снази, I квартал 2017.**

- Претходни резултати -

Анкета о радној снази је најобухватнији и једини међународно упоредиви инструмент за праћење кретања на тржишту рада, којом се региструју демографске и социоекономске карактеристике становништва старијег од 15 година. Главни циљ ове анкете је оцењивање обима радне снаге, тј. запосленог и незапосленог становништва, при чему се под запосленошћу подразумева рад како у формалном, тако и у неформалном сектору. Поред тога, Анкета о радној снази се бави карактеристикама запослености (професионалним статусом запослених лица, њиховом делатношћу, занимањем, правима која остварују на послу...) и незапослености (стеченим образовањем, дужином тражења посла, претходним радним искуством...), као и карактеристикама неактивног становништва ‒ њиховим образовањем, старошћу, извором прихода и спремношћу да се укључе на тржиште рада.

**Графикон 1.** Кретање стопе запослености/незапослености становништва старости 15 и више год.,
2014–2017. (%)



Анкета о радној снази је у првом кварталу 2017. године спроведена на узорку од 14.857 домаћинстава, од чега је анкетирано 11.915 домаћинстава, тј. 28.730 лица старости 15 и више година.

У поређењу са претходним кварталом, у првом кварталу 2017. године број запослених лица мањи је за 79.200, док је број незапослених лица већи за 43.000. Запосленост је значајније смањена у неформалној сфери (за 66.600 лица), првенствено у пољопривреди, услед смањеног обима сезонских радова у посматраном периоду године. Пад запослености негативно се одразио на незапосленост и неактивност. Лица која су у периоду од IV квартала 2016. до I квартала 2017. остала без посла делимично су прешла у контингент незапосленог а делимично у контингент неактивног становништва, што је довело до повећања стопе незапослености за 1,5 процентних поена и стопе неактивности за 0,5 процентних поена.

У поређењу са првим кварталом прошле године, незапосленост је значајно смањена: број незапослених лица мањи је за 149.300, што је довело до смањења стопе незапослености за 4,4 процентна поена. Формална запосленост повећана је за 99.400, највећим делом у делатностима Прерађивачка индустрија и Услуге смештаја и хране, што је у складу са подацима о регистрованој запослености које Републички завод за статистику, такође, прати и публикује. У истом периоду дошло је до смањења неформалне запослености у пољопривреди, што је резултирало нижом стопом неформалне запослености за 1,3 процентна поена.

Половину „новозапослених“ у периоду I квартала 2016 – I квартала 2017. године чине лица старија од 55 година, док је незапосленост најзначајније смањена у категорији 25–44 године старости, за 82.600 лица, при чему је већина тих лица статус незапослених заменила статусом неактивних а не статусом запослених.

Посматрано по регионима, раст запослености и пад незапослености током протекле године (I квартал 2016 – I квартал 2017) били су, готово у целости, концентрисани у Београдском региону и Региону Војводине, док је у Региону Јужне и Источне Србије дошло до повећања неактивности становништва.

Позитиван тренд повећања запослености и смањења незапослености од првог квартала 2016. до првог квартала 2017. године одразио се и на младе (од 15 до 24 године старости). Ипак, смањење стопе незапослености код ове популације за 7,1 процентни поен, у односу на исти период прошле године, није само резултат смањења броја незапослених, већ и негативног демографског тренда и, последично, све мањег обима популације узраста од 15 до 24 године.

Удео младих који нити раде нити су у било каквом систему образовања у укупној популацији младих између 15 и 24 године старости (тзв. НЕЕТ стопа) већи је за 2,2 процентна поена у односу на претходни квартал и сада износи 18,7%. Код популације од 15 до 29 година старости НЕЕТ стопа износи 24,2%. Другим речима, готово четвртина младих тог узраста представља неискоришћени људски ресурс, и са аспекта рада и са аспекта образовања.

**Радна снага**

У првом кварталу 2017. године број активних лица старости 15 и више година износи 3.105.000, од чега је 2.652.200 запослених, а 452.800 незапослених. Стопа активности износи 51,8%, што је за 0,5 процентних поена мање у односу на претходни квартал и за 0,8 п. п. мање у односу на исти квартал 2016. године.

**Активно становништво (радну снагу)** чине сва запослена и незапослена лица.

**Стопа активности (учешћа радне снаге)** представља удео активног становништва у укупном становништву старом 15 и више година.

У односу на претходни квартал, број активних жена смањен је за 14.500, а број активних мушкараца за 21.700. Активност је смањена у свим регионима осим Београдског. Значајнији пад активности забележен је у Региону Јужне и Источне Србије (19.000) и у Региону Шумадије и Западне Србије (14.900).

У односу на исти квартал 2016. године, број активних жена је мањи за 25.600, а број активних мушкараца за 42.300. Активност је у том периоду смањена у свим регионима а највише у Региону Јужне и Источне Србије (30.800).

У структури становништва према радном статусу, региони имају различиту расподелу. Стопе активности и запослености највеће су у Београдском региону (53,7% и 46,6%, респективно) и у Региону Шумадије и Западне Србије (53,6% и 45,7%, респективно), док је удео незапослених у укупној популацији старости 15 и више година приближно исти у свим регионима (графикон 2).

**Графикон 2.** Структура становништва старости 15 и више год., према активности, регионима и полу,
I квартал 2017.



Подела мушке и женске популације према радном статусу указује на значајну неравноправност полова на тржишту рада. Наиме, док стопа активности мушкараца старих 15 и више година износи 60,0%, код жена је тај удео свега 44,1%. Стопа запослености мушкараца је за чак 14,0 п. п. већа од стопе запослености жена (графикон 2).

**Запослена лица**

Број запослених лица у првом кварталу 2017. године износи 2.652.200, што је за 79.200 мање у односу на претходни квартал, а за 81.500 више у односу на први квартал 2016. године. Стопа запослености износи 44,2%, што је за 1,3 п. п. мање у односу на претходни квартал, а за 1,6 п. п. више у односу на исти квартал 2016. године.

**Запосленим лицима** сматрају се лица која су најмање један сат у посматраној седмици обављала неки плаћени посао (у новцу или натури), као и лица која су имала запослење, али која су у тој седмици била одсутна са посла (уз гаранцију повратка).

**Стопа запослености** представља удео запослених у укупном становништву старом 15 и више година.

**Неформалном запосленошћу** се сматра рад у нерегистрованим предузећима, рад у регистрованим предузећима али без уговора о раду, као и рад помажућих чланова домаћинства.

**Стопа неформалне запослености** представља удео неформално запослених у укупној запослености.

Запосленост се током протекле године (од првог квартала 2016. до првог квартала 2017. године) у формалном сектору повећала за 99.400 лица, док је у неформалном сектору забележено смањење броја запослених за 17.900 лица.

Стопа неформалне запослености у првом кварталу 2017. године износи 19,0% на нивоу свих делатности (графикон 3).

Стопа неформалне запослености без пољопривреде је значајно мања и износи 8,5%.

**Графикон 3.** Учешће формалне и неформалне запослености у укупној запослености становништва старости 15 и више год., I квартал 2017.

|  |
| --- |
|  |

**Стопа неформалне запослености без пољопривреде\*** представља удео неформално запослених ван пољопривреде у укупној запослености ван пољопривреде.

Што се секторске поделе запослености тиче, најзаступљеније су услужне делатности (59,3%), а затим индустрија са учешћем од 21% у укупној запослености (графикон 4).

**Графикон 4.** Структура запослених старости 15 и више год., по секторима делатности, I квартал 2017.

|  |  |
| --- | --- |
|  | **Сектор пољопривреде** обухвата пољопривреду, шумарство и рибарство.**Сектор индустрије** обухвата рударство, прерађивачку индустрију, снабдевање електричном енергијом, гасом и паром, снабдевање водом и управљање отпадним водама.**Сектор грађевине** обухвата грађевинарство.**Сектор услуга** обухвата трговину на велико и мало, саобраћај и складиштење, услуге смештаја и исхране, информисање и комуникације, финансијске делатности и делатност осигурања, пословање некретнинама, стручне, научне, иновационе и техничке делатности, административне и помоћне услужне делатности, државну управу и обавезно социјално осигурање, образовање, здравствену и социјалну заштиту, уметност, забаву и рекреацију, остале услужне делатности, делатност домаћинства као послодавца, делатност екстериторијалних организација и тела. |

\*Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. Стопа запослености највећа је у Београдском региону (46,6%), затим следе Регион Шумадије и Западне Србије (45,7%), Регион Војводине (43,5%), и на крају Регион Јужне и Источне Србије (40,7%).

У односу на претходни квартал, стопа запослености смањена је у свим регионима осим Београдског, где је регистрован незнатни раст (0,3 п. п.). Највећи пад стопе запослености забележен је у Региону Јужне и Источне Србије (2,9 п. п.).

У поређењу са истим кварталом 2016. године, стопа запослености је већа у свим регионима осим у Региону Јужне и Источне Србије, где је стопа запослености задржала исти ниво као прошле године. Највећи пораст стопе запослености забележен је у Београдском региону (3,6 п. п.) (графикон 5).

**Графикон 5.** Промена стопе запослености становништва старости 15 и више год., по регионима,
I квартал 2017. (п. п.)



**Незапослена лица**

У првом кварталу 2017. године број незапослених лица старих 15 и више година износи 452.800, што је за 43.000 лица више у односу на претходни квартал, а за 149.300 лица мање у односу на први квартал 2016. године.

У односу на претходни квартал, незапосленост је већа и код мушкараца и код жена.

У односу на исти квартал претходне године, незапосленост је смањена код оба пола али нешто значајније код мушкараца (за 12.500 лица).

**Незапослена лица** су она лица која нису обављала ниједан плаћени посао у посматраној седмици, активно су тражила посао током четири седмице које су претходиле посматраној седмици и у могућности су да почну да раде у року од две седмице након истека посматране седмице.

**Стопа незапослености** представља удео незапослених у радној снази (запослени и незапослени) старости 15 и више година.

**Стопа дугорочне незапослености** представља удео лица незапослених дуже од годину дана у радној снази (запослени и незапослени) старости 15 и више година.

**Стопа НЕЕТ** подразумева учешће лица старости од 15 до 24 године, која нити су запослена, нити су на школовању, ни на обуци, у укупној популацији тог узраста**.**

Стопа незапослености код популације старости 15 и више година износи 14,6% на нивоу целе Србије, при чему је највећа у Региону Јужне и Источне Србије (17,2%), док најнижу вредност има у Београдском региону (13,2%) (графикон 6).

**Графикон 6.** Стопа незапослености лица старости 15 и више год. и 15–24, по регионима, I квартал 2017.



Стопа незапослености младих, од 15 до 24 година старости, највиша је у Региону Шумадије и Западне Србије (40,3%), а најнижа у Београдском региону (29,4%).

У поређењу са претходним кварталом, незапосленост је порасла у свим регионима осим у Београдском региону, где је дошло до незнатног смањења броја незапослених лица (за 1.400). Највећи пораст незапослености забележен је у Региону Јужне и Источне Србије (за 19.900 лица).

У односу на исти квартал претходне године, незапосленост је смањена у свим регионима, али најзначајније у Београдском региону (за 57.400 лица).

Стопа дугорочне незапослености је 8,8%, што је за 0,5 п. п. више у односу на претходни квартал, а за 3,4 п. п. мање у односу на исти квартал 2016. године.

Стопа НЕЕТ износи 18,7%, што представља повећање за 2,2 п. п. у односу на претходни квартал, а смањење од 0,3 п. п. у односу на први квартал 2016. године.

**Неактивно становништво**

Број неактивних лица у првом кварталу 2017. године износи 2.890.200, што је за 27.200 више у односу на претходни квартал и за 32.000 више у поређењу с првим кварталом 2016. године.

Стопа неактивности износи 48,2%, што је за 0,5 п. п. више у односу на претходни квартал, при чему је ова стопа значајно већа код жена (55,9%) него код мушкараца (40,0%).

У односу на први квартал 2016. године, стопа неактивности већа је за 0,8 п. п.

**Неактивно становништво** чине сва лица стара 15 и више година која нису сврстана у запослено или незапослено становништво. У неактивна лица спадају студенти, пензионери, лица која обављају кућне послове, као и остала лица која у посматраној седмици нису обављала ниједан плаћени посао, нису активно тражила посао или нису била у могућности да почну да раде у року од две седмице након истека посматране седмице.

**Стопа неактивности** представља удео неактивног становништва у укупном становништву старом 15 и више година.

**Графикон 7.** Неактивно становништво старости од 15 до 74 год., према могућности запослења
и старосним групама, I квартал 2017. (хиљ.)

 

1) Разлози због којих лица не желе да раде могу бити: школовање или обука, болест или неспособност, пензија, брига о деци или одраслим неспособним лицима, изгубљена нада у могућност налажења посла и други лични или породични разлози.

2) Лица желе али не могу да раде због школовања, болести или неспособности, обавезног друштвено-корисног рада или личних разлога.

3) Лица која желе да раде (прихватили би посао уколико би им био понуђен) и у могућности су да почну да раде, али се не баве активним тражењем посла.

За детаљнији опис ове анкете и свих дефиниција у вези са радном снагом видети методологију Анкете о радној снази на [www.stat.gov.rs](http://www.stat.gov.rs/).

**Правила заокруживања**

Резултати Анкете о радној снази публикују се заокружени на хиљаде, с једним децималним местом.

Укупне вредности (сумари) не слажу се увек са збиром појединачних података, с обзиром на то да се дате оцене у статистичким публикацијама израчунавају користећи незаокружене бројеве (што даје прецизније податке).

Графикони у публикацијама такође се формирају на основу незаокружених података.

**РЕЗУЛТАТИ**

**Табела 1.** Основни контигенти радне снаге старости 15 и више год., по полу, I квартал 2017.

|  |  |  |  |
| --- | --- | --- | --- |
|   | I квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **5995,3** | **-9,0** | **-0,1** | **-35,8** | **-0,6** |
| Активни | 3105,0 | -36,2 | -1,2 | -67,8 | -2,1 |
| Запослени | 2652,2 | -79,2 | -2,9 | 81,5 | 3,2 |
| Незапослени | 452,8 | 43,0 | 10,5 | -149,3 | -24,8 |
| Неактивни | 2890,2 | 27,2 | 1,0 | 32,0 | 1,1 |
|  |  |  |  |  |  |
| **Мушкарци** | **2891,4** | **-4,3** | **-0,1** | **-17,3** | **-0,6** |
| Активни | 1735,9 | -21,7 | -1,2 | -42,3 | -2,4 |
| Запослени | 1488,0 | -41,4 | -2,7 | 38,7 | 2,7 |
| Незапослени | 247,9 | 19,7 | 8,6 | -80,9 | -24,6 |
| Неактивни | 1155,5 | 17,3 | 1,5 | 25,0 | 2,2 |
|   |  |  |  |  |  |
| **Жене** | **3103,9** | **-4,6** | **-0,1** | **-18,5** | **-0,6** |
| Активни | 1369,1 | -14,5 | -1,1 | -25,6 | -1,8 |
| Запослени | 1164,2 | -37,8 | -3,1 | 42,8 | 3,8 |
| Незапослени | 204,9 | 23,3 | 12,8 | -68,4 | -25,0 |
| Неактивни | 1734,8 | 9,9 | 0,6 | 7,1 | 0,4 |

**Табела 1а.** Стопе активности, запослености, незапослености и неактивности
становништва старости 15 и више год., по полу, I квартал 2017.

|  |  |  |  |
| --- | --- | --- | --- |
|    | I квартал 2017  | Промене у односу на претходни квартал | Промене у односу на исти квартал претходне године |
| (%) | п.п. |
|  |  |  |  |
| **Укупно** |  |  |  |
| Стопа активности | 51,8 | -0,5 | -0,8 |
| Стопа запослености | 44,2 | -1,3 | 1,6 |
| Стопа незапослености | 14,6 | 1,5 | -4,4 |
| Стопа неактивности | 48,2 | 0,5 | 0,8 |
|  |  |  |  |
| **Мушкарци** |  |  |  |
| Стопа активности | 60,0 | -0,7 | -1,1 |
| Стопа запослености | 51,5 | -1,4 | 1,6 |
| Стопа незапослености | 14,3 | 1,3 | -4,2 |
| Стопа неактивности | 40,0 | 0,7 | 1,1 |
|  |  |  |  |
| **Жене** |  |  |  |
| Стопа активности | 44,1 | -0,4 | -0,6 |
| Стопа запослености | 37,5 | -1,2 | 1,6 |
| Стопа незапослености | 15,0 | 1,8 | -4,6 |
| Стопа неактивности | 55,9 | 0,4 | 0,6 |

**Табела 2.** Основни контигенти радне снаге старости 15–24 год., по полу, I квартал 2017.

|  |  |  |  |
| --- | --- | --- | --- |
|  | I квартал 2017 | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Укупно** | **745,3** | **-4,6** | **-0,6** | **-18,5** | **-2,4** |
| Активни | 208,6 | -16,0 | -7,1 | -13,8 | -6,2 |
| Запослени | 131,2 | -23,4 | -15,2 | 7,1 | 5,7 |
| Незапослени | 77,4 | 7,4 | 10,6 | -20,9 | -21,3 |
| Неактивни | 536,7 | 11,4 | 2,2 | -4,7 | -0,9 |
|   |  |  |  |  |  |
| **Мушкарци** | **383,5** | **-2,4** | **-0,6** | **-9,5** | **-2,4** |
| Активни | 127,5 | -12,1 | -8,6 | -11,7 | -8,4 |
| Запослени | 82,3 | -12,9 | -13,6 | 0,1 | 0,1 |
| Незапослени | 45,2 | 0,8 | 1,9 | -11,7 | -20,6 |
| Неактивни | 256,0 | 9,7 | 3,9 | 2,2 | 0,8 |
|   |  |  |  |  |  |
| **Жене** | **361,8** | **-2,3** | **-0,6** | **-9,0** | **-2,4** |
| Активни | 81,1 | -4,0 | -4,6 | -2,1 | -2,6 |
| Запослени | 48,9 | -10,6 | -17,7 | 7,1 | 16,9 |
| Незапослени | 32,2 | 6,6 | 25,8 | -9,2 | -22,2 |
| Неактивни | 280,7 | 1,7 | 0,6 | -6,9 | -2,4 |

**Табела 2а.** Стопе активности, запослености, незапослености и неактивности становништва старости
15–24 год., по полу, I квартал 2017.

|  |  |  |  |
| --- | --- | --- | --- |
|   | I квартал 2017  | Промене у односу на претходни квартал | Промене у односу на исти квартал претходне године |
| (%) | п.п. |
|  |  |  |  |
| **Укупно** |   |   |   |
| Стопа активности | 28,0 | -2,0 | -1,1 |
| Стопа запослености | 17,6 | -3,0 | 1,4 |
| Стопа незапослености | 37,1 | 6,0 | -7,1 |
| Стопа неактивности | 72,0 | 2,0 | 1,1 |
|   |  |  |  |
| **Мушкарци** |  |  |  |
| Стопа активности | 33,2 | -2,9 | -2,2 |
| Стопа запослености | 21,5 | -3,2 | 0,5 |
| Стопа незапослености | 35,5 | 3,7 | -5,5 |
| Стопа неактивности | 66,8 | 2,9 | 2,2 |
|   |  |  |  |
| **Жене** |  |  |  |
| Стопа активности | 22,4 | -0,9 | 0,0 |
| Стопа запослености | 13,5 | -2,8 | 2,2 |
| Стопа незапослености | 39,7 | 9,6 | -10,0 |
| Стопа неактивности | 77,6 | 0,9 | 0,0 |
|   |  |  |  |
| NEETs (15–24) | 18,7 | 2,2 | -0,3 |
| Рано напуштање школовања (18–24)[[1]](#footnote-1)) | 6,2 | 0,1 | -0,4 |

**Табела 3.** Aктивно становништво старости 15 и више год., према полу и региону, I квартал 2017.

|  |  |  |  |
| --- | --- | --- | --- |
|   | I квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Aктивни ‒ укупно** | **3105,0** | **-36,2** | **-1,2** | **-67,9** | **-2,1** |
|  |  |  |  |  |  |
| **Пол** |  |  |  |  |  |
| Мушкарци | 1735,9 | -21,7 | -1,2 | -42,3 | -2,4 |
| Жене | 1369,1 | -14,5 | -1,1 | -25,6 | -1,8 |
|   |  |  |  |  |  |
| **Регион** |  |  |  |  |  |
| Београдски регион | 770,1 | 2,0 | 0,3 | -6,4 | -0,8 |
| Регион Војводине | 808,3 | -4,3 | -0,5 | -18,6 | -2,2 |
| Регион Шумадије и Западне Србије | 894,7 | -14,9 | -1,6 | -11,9 | -1,3 |
| Регион Јужне и Источне Србије | 632,0 | -19,0 | -2,9 | -30,8 | -4,6 |
| Регион Косово и Метохија | … | … | … | … | … |

**Табела 4.** Запослена лица старости 15 и више год., према полу и региону, I квартал 2017.

|  |  |  |  |
| --- | --- | --- | --- |
|  | I квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Запослени ‒ укупно** | **2652,2** | **-79,2** | **-2,9** | **81,5** | **3,2** |
|  |  |  |  |  |  |
| **Пол** |  |  |  |  |  |
| Мушкарци | 1488,0 | -41,4 | -2,7 | 38,7 | 2,7 |
| Жене | 1164,2 | -37,8 | -3,1 | 42,8 | 3,8 |
|   |  |  |  |  |  |
| **Регион** |  |  |  |  |  |
| Београдски регион | 668,1 | 3,4 | 0,5 | 51,0 | 8,3 |
| Регион Војводине | 698,1 | -17,5 | -2,4 | 29,9 | 4,5 |
| Регион Шумадије и Западне Србије | 762,8 | -26,1 | -3,3 | 6,3 | 0,8 |
| Регион Јужне и Источне Србије | 523,1 | -38,9 | -6,9 | -5,7 | -1,1 |
| Регион Косово и Метохија | … | … | … | … | … |

**Табела 5.** Формално/неформално запослена лица старости 15 и више год., I квартал 2017.

|  |  |  |  |
| --- | --- | --- | --- |
|  | I квартал 2017  | Промене у односу на претходни квартал | Промене у односу на исти квартал претходне године |
|  (у хиљ.) |  (у хиљ.) | % |  (у хиљ.) | % |
|  |  |  |  |  |  |
| **Запослена лица** | **2652,2** | **-79,2** | **-2,9** | **81,5** | **3,2** |
|  Формално запослени | 2148,1 | -12,6 | -0,6 | 99,4 | 4,9 |
|  ‒ формално запослени, без пољопривреде[[2]](#footnote-2)) | 1919,7 | -11,8 | -0,6 | 89,7 | 4,9 |
|  ‒ формално запослени у пољопривреди | 228,4 | -0,8 | -0,4 | 9,7 | 4,4 |
|  Неформално запослени | 504,1 | -66,6 | -11,7 | -17,9 | -3,4 |
|  ‒ неформално запослени, без пољопривреде | 178,9 | -16,9 | -8,6 | 7,8 | 4,6 |
|  ‒ неформално запослени у пољопривреди | 325,2 | -49,6 | -13,2 | -25,7 | -7,3 |
|  |  |  |  |  |  |
|   | **%** | (п.п.) |
|  |  |  |  |  |  |
|  Стопа неформалне запослености ‒ укупно | 19,0 |  | -1,9 |  | -1,3 |
|  Стопа неформалне запослености, без пољопривреде | 8,5 | -0,7 | 0,0 |

**Табела 6.** Незапослена лица старости 15 и више год., по полу и региону, I квартал 2017.

|  |  |  |  |
| --- | --- | --- | --- |
|   | I квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Незапослени ‒ укупно** | **452,8** | **43,0** | **10,5** | **-149,3** | **-24,8** |
|  |  |  |  |  |  |
| **Пол** |  |  |  |  |  |
| Мушкарци | 247,9 | 19,7 | 8,6 | -80,9 | -24,6 |
| Жене | 204,9 | 23,3 | 12,8 | -68,4 | -25,0 |
|   |  |  |  |  |  |
| **Регион** |  |  |  |  |  |
| Београдски регион | 101,9 | -1,4 | -1,3 | -57,4 | -36,0 |
| Регион Војводине | 110,1 | 13,2 | 13,7 | -48,5 | -30,6 |
| Регион Шумадије и Западне Србије | 131,9 | 11,2 | 9,3 | -18,2 | -12,1 |
| Регион Јужне и Источне Србије | 108,8 | 19,9 | 22,4 | -25,2 | -18,8 |
| Регион Косово и Метохија | … | … | … | … | … |
|  |  |  |  |  |  |
|   | % | (п.п.) |
|  |  |  |  |  |  |
| Стопа дугорочне незапослености | 8,8 |  | 0,5 |  | -3,4 |

**Табела 7.** Неактивно становништво старости 15 и више год., по полу и региону, I квартал 2017.

|  |  |  |  |
| --- | --- | --- | --- |
|   | I квартал 2017  | Промене у односу на претходни квартал | Промене у односу на исти квартал претходне године |
| (у хиљ.) | (у хиљ.) | % | (у хиљ.) | % |
|  |  |  |  |  |  |
| **Неактивни ‒ укупно** | **2890,2** | **27,2** | **1,0** | **32,0** | **1,1** |
|  |  |  |  |  |  |
| **Пол** |  |  |  |  |  |
| Мушкарци | 1155,5 | 17,3 | 1,5 | 25,0 | 2,2 |
| Жене | 1734,8 | 9,9 | 0,6 | 7,1 | 0,4 |
|   |  |  |  |  |  |
| **Регион** |  |  |  |  |  |
| Београдски регион | 664,8 | -1,8 | -0,3 | 7,0 | 1,1 |
| Регион Војводине | 797,3 | 1,8 | 0,2 | 8,6 | 1,1 |
| Регион Шумадије и Западне Србије | 774,1 | 11,5 | 1,5 | -1,7 | -0,2 |
| Регион Јужне и Источне Србије | 654,0 | 15,8 | 2,5 | 18,1 | 2,8 |
| Регион Косово и Метохија | … | … | … | … | … |

**Табела 8.** Основни контигенти радне снаге, по региону и старосним групама, I квартал 2017.

|  |  |  |  |
| --- | --- | --- | --- |
|   | Укупно | Србија – север | Србија – југ |
|
| Београдски регион | Регион Војводине | Регион Шумадије и Западне Србије | Регион Јужне и Источне Србије | Регион Косово и Метохија |
|  | (у хиљ.) |
| **Становништво старо 15 и више год.** | **5995,3** | **1434,8** | **1605,6** | **1668,8** | **1286,0** | **…** |
| Активно | 3105,0 | 770,1 | 808,3 | 894,7 | 632,0 | … |
| Запослено | 2652,2 | 668,1 | 698,1 | 762,8 | 523,1 | … |
| Незапослено | 452,8 | 101,9 | 110,1 | 131,9 | 108,8 | … |
| Неактивно | 2890,2 | 664,8 | 797,3 | 774,1 | 654,0 | … |
|  | % |
| Стопа активности | 51,8 | 53,7 | 50,3 | 53,6 | 49,1 | … |
| Стопа запослености | 44,2 | 46,6 | 43,5 | 45,7 | 40,7 | … |
| Стопа незапослености | 14,6 | 13,2 | 13,6 | 14,7 | 17,2 | … |
| Стопа неактивности | 48,2 | 46,3 | 49,7 | 46,4 | 50,9 | … |
|  | (у хиљ.) |
| **Младо становништво (15–24)** | **745,3** | **163,8** | **202,1** | **215,0** | **164,3** | **…** |
| Активно | 208,6 | 39,9 | 62,8 | 61,7 | 44,1 | … |
| Запослено | 131,2 | 28,2 | 39,4 | 36,9 | 26,7 | … |
| Незапослено | 77,4 | 11,7 | 23,4 | 24,9 | 17,4 | … |
| Неактивно | 536,7 | 123,9 | 139,3 | 153,3 | 120,2 |  … |
|  | % |
| Стопа активности | 28,0 | 24,3 | 31,1 | 28,7 | 26,8 | … |
| Стопа запослености | 17,6 | 17,2 | 19,5 | 17,2 | 16,2 | … |
| Стопа незапослености | 37,1 | 29,4 | 37,3 | 40,3 | 39,4 | … |
| Стопа неактивности | 72,0 | 75,7 | 68,9 | 71,3 | 73,2 | … |
|  | (у хиљ.) |
| **Становништво радног узраста (15–64)** | **4636,3** | **1123,8** | **1258,7** | **1285,5** | **968,3** | **…** |
| Активно | 2968,4 | 751,4 | 789,3 | 831,7 | 596,0 | … |
| Запослено | 2517,0 | 650,2 | 679,3 | 700,4 | 487,1 | … |
| Незапослено | 451,4 | 101,3 | 110,0 | 131,3 | 108,8 | … |
| Неактивно | 1667,9 | 372,4 | 469,4 | 453,8 | 372,3 | … |
|  | % |
| Стопа активности | 64,0 | 66,9 | 62,7 | 64,7 | 61,6 | … |
| Стопа запослености | 54,3 | 57,9 | 54,0 | 54,5 | 50,3 | … |
| Стопа незапослености | 15,2 | 13,5 | 13,9 | 15,8 | 18,3 | … |
| Стопа неактивности | 36,0 | 33,1 | 37,3 | 35,3 | 38,4 | … |

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Контакт: ars@stat.gov.rs, тел.: 011 2412 922, локал 372

Издаје и штампа: Републички завод за статистику, 11 050 Београд, Милана Ракића 5
Tелефон: 011 2412 922 (централа) • Tелефакс: 011 2411-260 • www.stat.gov.rs
Одговара: др Миладин Ковачевић, директор
Tираж: 20 ● Периодика излажења: квартална

1. ) Овим индикатором су представљена лица старости од 18 до 24 године с највише завршеном основном школом, која у последње четири седмице нису била на школовању или обуци. [↑](#footnote-ref-1)
2. ) Под пољопривредном делатношћу се подразумевају сектор делатности Пољопривреда, шумарство и рибарство и део сектора Делатност домаћинства као послодавца, који се односи на послове у пољопривреди. [↑](#footnote-ref-2)